**Martin Thörnberg** (s. 6. elokuuta 1983 Jönköping, Ruotsi) on ruotsalainen jääkiekkoilija ja maailmanmestari, joka pelaa SHL-joukkue HV71:ssä. Hän toimii joukkueen kapteenina. Thörnberg on pelipaikaltaan vasen laitahyökkääjä. Hän on ennen kautta 2016–2017 HV71:n seurahistorian runkosarjan viidenneksi paras maalintekijä 136 osumallaan. Thörnberg on pelannut urallaan myös neljä kautta KHL:ssä.

Ura
---

### Seuraura

Thörnberg on HV71:n oma kasvatti. Hän debytoi seuran Elitserien-joukkueessa kaudella 2002–2003, jolloin Thörnberg pelasi siellä 12 runkosarjaottelua ilman tehopisteitä. Suurimman osan kaudestaan hän pelasi kuitenkin HV71:n J20-junioreissa, joiden paras maalintekijä Thörnberg oli 21 osumallaan, joilla hän sijoittui J20 SuperElitin maalipörssissä kolmanneksi Brynäs IF:n Nicklas Danielssonin kanssa. Thörnberg voitti J20 SuperElitin hopeaa keväällä 2003. HV71:n Elitserien-joukkueeseen hän murtautui kaudella 2003–2004, jolloin Thörnberg teki 47 runkosarja- ja 17 playoff-ottelussa tehot 7+4=11. Hän voitti keväällä 2004 Ruotsin-mestaruuden. Kauden 2004–2005 lopulla Thörnberg kävi hakemassa pelituntumaa sarjatasoa alempaa Allsvenskan-joukkue IK Oskarshamnin riveistä. Joukkue eteni Kvalserieniin saakka, mutta jäi kuitenkin ilman sarjanousua.

Kaudella 2005–2006 Thörnberg oli 14 osumallaan HV71:n kolmanneksi paras maalintekijä Andreas Jämtinin kanssa. Kaudella 2006–2007 hän oli 20 osumallaan joukkueen toiseksi paras maalintekijä Jukka Voutilaisen jälkeen. Thörnberg sijoittui Elitserienin maalipörssissä kymmenenneksi Luleå HF:n Johan Harjun kanssa. Kaudella 2008–2009 hän teki sekä runkosarjassa että pudotuspeleissä Elitserienin yhden kauden maaliennätyksensä. Thörnberg ja Luulajan Johan Harju sijoittuivat 27 osumallaan liigan maalipörssissä toiseksi edellään vain MODO Hockeyn Per-Åge Skrøder. Thörnberg jakoi myös Timrå IK:n Mikko Lehtosen kanssa Elitserienin ylivoimaalipörssin voiton 12 osumallaan. Hän voitti myös tehoilla 10+3=3 koko kevään 2009 pudotuspelien maalipörssin ja jakoi pistepörssin voiton joukkuetoverinsa Björn Melinin kanssa. Thörnberg edusti HV71:tä kauden aikana myös Mestarien liigassa, jonka jäähypörssin hän voitti 29 minuutillaan. Thörnberg voitti Ruotsin-mestaruuden vuosina 2008 ja 2010 sekä Elitserien-hopeaa vuonna 2009.

Kaudella 2010–2011 Thörnberg teki Elitserienin yhden kauden piste-ennätyksensä tehoilla 25+19=44, joilla hän oli HV71:n paras pistemies ja maalintekijä. Thörnberg sijoittui maalipörssissä kolmanneksi ja pistepörssissä neljänneksi. Hänet valittiin kauden päätteeksi Ruotsin tähdistökentälliseen. Kaudeksi 2011–2012 Thörnberg siirtyi kaksivuotisella sopimuksella KHL-joukkue Torpedo Nižni Novgorodin riveihin. Hän oli tehoilla 20+19=39 joukkueen paras pistemies ja maalintekijä. Kaudella 2012–2013 Thörnberg oli Torpedon paras maalintekijä ja kolmanneksi paras pistemies tehoilla 26+12=38 ja hän sijoittui koko KHL:n maalipörssissä kolmanneksi.

Thörnberg siirtyi kaudeksi 2013–2014 KHL:n tšekkiläisjoukkue Lev Prahaan, jota valmensi hänelle Torpedo Nižni Novgorodista tuttu Kari Jalonen. Thörnberg voitti joukkueen sisäisen piste- ja maalipörssin tehoilla 18+13=31. Hän eteni Levin kanssa aina Gagarin Cup -finaaleihin saakka, mutta mestaruuden vei kuitenkin Metallurg Magnitogorsk otteluvoitoin 4-3. Kaudeksi 2014–2015 Thörnberg vaihtoi Lokomotiv Jaroslavlin riveihin. Hän oli pudotuspeleissä joukkueen paras pistemies ja maalintekijä kolmella osumallaan ja Thörnberg jakoi Lokomotivin sisäisen tehotilaston voiton Kirill Kapustinin kanssa lukemalla +1. Kauden jälkeen hän haukkui ruotsalaislehti *Expressenin* haastettelussa KHL:n, Venäjän ja kertoi myös turhautumisen Lokomotivin kauden päättymiseen neljännesvälierissä:

> »On ollut henkisesti raskasta ja en ole tyytyväinen kauteeni, mutta nyt voin mennä eteenpäin. Ei ole yhtään mitään syytä, mikä saisi minut jäämään Venäjälle. Oli asioita joiden olisi pitänyt toimia, mutta eivät toimineet. Sitä se vain joskus on Venäjällä. Kaikki ei suju tai mene nappiin. Ei se ole mikään salaisuus, että KHL on kaaosta.» 
> 
> 

Kaudeksi 2015–2016 Thörnberg palasi kotimaahansa ja kasvattajaseuraansa HV71:een kolmivuotisella sopimuksella. Hän nousi joukkueen varakapteeniksi. Thörnberg voitti HV71:n sisäisen piste- ja syöttöpörssin tehoilla 11+22=33, kuten myös pudotuspeleissä tehoilla 2+4=6. Kaudella 2017–2018 hän nousi HV71:n kapteeniksi. Thörnberg oli joukkueen kolmanneksi paras maalintekijä 11 osumallaan. Joulukuussa 2017 hän teki HV71:n kanssa kaksivuotisen jatkosopimuksen.

### Maajoukkueura

Thörnberg pelasi MM-kilpailuissa vuosina 2007, 2009, 2011 ja 2013, joista vuoden 2013 turnaus päättyi maailmanmestaruuteen, vuoden 2011 turnaus hopeaan ja vuoden 2009 turnaus pronssiin. Vuoden 2007 turnauksessa hänet valittiin Kanadaa vastaan pelatun välieräottelun päätteeksi Ruotsin ottelun parhaaksi pelaajaksi, kuten myös vuoden 2013 turnauksessa Tanskaa vastaan pelatun alkulohkon ottelun päätteeksi. Yhteensä Thörnberg on pelannut 97 A-maaottelua tehopistein 25+25=50. Hän teki A-maajoukkuedebyyttinsä LG Hockey Gamesissa 10. helmikuuta 2007 Tukholman Globenissa Venäjää vastaan. Thörnberg teki ottelussa myös ensimmäisen A-maajoukkuemaalinsa ylivoimalla.

Muuta
-----

Thörnbergin pikkuveli Jesper pelaa Allsvenskan-joukkue IF Björklövenissä ja hän on aiemmin pelannut myös kolmena kautena HV71:n Elitserien-joukkueessa. Veljesten isä Ove Thörnberg pelasi omalla urallaan seurassa yli 300 Elitserien-ottelua.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2002–2003 | HV71 | Elitserien | 12 | 0 | 0 | 0 | 2 | – | – | – | – | – |
| 2003–2004 | HV71 | Elitserien | 47 | 7 | 4 | 11 | 71 | 17 | 0 | 0 | 0 | 4 | Le Mat-pokalen |
| 2004–2005 | HV71 | Elitserien | 28 | 2 | 0 | 2 | 18 | – | – | – | – | – |
|  | IK Oskarshamn | Allsvenskan | 12 | 2 | 3 | 5 | 22 | – | – | – | – | – |
| 2005–2006 | HV71 | Elitserien | 50 | 10 | 7 | 17 | 64 | 12 | 5 | 1 | 6 | 20 |
| 2006–2007 | HV71 | Elitserien | 55 | 14 | 12 | 26 | 34 | 14 | 3 | 2 | 5 | 4 |  |  |  |  |  |  | MM | 7 | 2 | 1 | 3 | 6 |
| 2007–2008 | HV71 | Elitserien | 51 | 20 | 17 | 37 | 78 | 17 | 7 | 10 | 17 | 10 | Le Mat-pokalen |
| 2008–2009 | HV71 | Elitserien | 51 | 27 | 11 | 38 | 88 | 18 | 10 | 3 | 13 | 29 |  |  |  |  |  |  | MM | 9 | 0 | 3 | 3 | 2 |
| 2009–2010 | HV71 | Elitserien | 52 | 20 | 18 | 38 | 42 | 16 | 5 | 8 | 13 | 0 | Le Mat-pokalen |
| 2010–2011 | HV71 | Elitserien | 52 | 25 | 19 | 44 | 24 | 4 | 1 | 0 | 1 | 6 |  |  |  |  |  |  | MM | 9 | 2 | 4 | 6 | 4 |
| 2011–2012 | Torpedo Nižni Novgorod | KHL | 49 | 20 | 19 | 39 | 22 | 13 | 4 | 5 | 9 | 12 |
| 2012–2013 | Torpedo Nižni Novgorod | KHL | 52 | 26 | 12 | 38 | 34 | – | – | – | – | – |  |  |  |  |  |  | MM | 10 | 2 | 1 | 3 | 2 |
| 2013–2014 | Lev Praha | KHL | 53 | 18 | 13 | 31 | 34 | 22 | 7 | 6 | 13 | 12 |
| 2014–2015 | Lokomotiv Jaroslavl | KHL | 56 | 11 | 20 | 31 | 39 | 6 | 3 | 0 | 3 | 2 |
| 2015–2016 | HV71 | SHL | 49 | 11 | 22 | 33 | 20 | 6 | 2 | 4 | 6 | 0 |
| 2016–2017 | HV71 | SHL | 47 | 17 | 10 | 27 | 14 | 14 | 6 | 5 | 11 | 2 | Le Mat-pokalen |
| 2017–2018 | HV71 | SHL | 45 | 11 | 11 | 22 | 22 | 2 | 0 | 1 | 1 | 0 |
| 2018–2019 | HV71 | SHL | 10 | 1 | 4 | 5 | 4 | 6 | 1 | 0 | 1 | 6 |
| 2019–2020 | HV71 | SHL | 39 | 9 | 4 | 13 | 12 | – | – | – | – | – |
| 14 kautta | yhteensä | Elitserien/SHL | 588 | 174 | 139 | 313 | 493 | 126 | 40 | 34 | 74 | 81 |
| 4 kautta | yhteensä | KHL | 210 | 75 | 64 | 139 | 129 | 41 | 14 | 11 | 25 | 26 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Martin Thörnberg**.
* Martin Thörnberg The Internet Hockey Databasessa (englanniksi)
* Martin Thörnberg Eurohockey-sivustolla (englanniksi)
* Martin Thörnberg *Elite Prospects*. Everysport Media Group AB.  (englanniksi)

### Viitteet

1. ↑  Martin Thörnberg The Internet Hockey Databasessa (englanniksi)
2. ↑  Eliteprospects.com - HV71 (englanniksi)
3. 1 2 3 4 5 6 7  Martin Thörnberg *Elite Prospects*. Everysport Media Group AB.  (englanniksi)
4. ↑  Bodin, Uffe: Flest röster för Fasth i All-Star Team *Hockeysverige.se*.  17.5.2011. NewsMe. Viitattu 18.6.2012. (ruotsiksi)
5. ↑  Ek, Mattias: Martin Thörnberg klar för spel i ryska KHL  9.4.2011. AB Kvällstidningen Expressen. Viitattu 18.6.2012. (ruotsiksi)
6. ↑  Мартин Тёрнберг стал игроком "Торпедо" *hctorpedo.ru*.  9.4.2011. ХК Торпедо Нижний Новгород. Viitattu 18.6.2012. (venäjäksi)
7. ↑  KHL:n kolmanneksi tehokkain maaliruisku vaihtaa seuraa *suomikiekko.com*.  3.5.2013. Nordic Sport Media. Viitattu 13.12.2016.
8. ↑  KHL:n ruotsalaistähti vaihtoi seuraa *suomikiekko.com*.  2.7.2014. Nordic Sport Media. Viitattu 13.12.2016.
9. ↑  Ruotsalaishyökkääjä latasi suorat sanat: "KHL on kaaosta" *suomikiekko.com*.  10.3.2015. Nordic Sport Media. Viitattu 13.12.2016.
10. ↑  KHL:ää rajusti arvostellut hyökkääjä siirtymässä Ruotsiin *suomikiekko.com*.  6.4.2015. Nordic Sport Media. Viitattu 13.12.2016.
11. ↑  Freijd, Johan: HV-kaptenen skriver nytt kontrakt *hv71.se*.  5.12.2017. HV71 Elitishockey AB. Viitattu 5.8.2018. (ruotsiksi)
12. ↑  BEST PLAYERS PER GAME (pdf)  13.5.2007. IIHF. Viitattu 13.12.2016. (englanniksi)
13. ↑  BEST PLAYER OF THE GAME SELECTED BY THE TEAM (pdf)  19.5.2013. IIHF.  Arkistoitu 21.2.2016. Viitattu 13.12.2016. (englanniksi)